CELEX: 62009CA0382
Language: et
Date: 2010-10-07 00:00:00
Title: Kohtuasi C-382/09: Euroopa Kohtu (viies koda) 7. oktoobri 2010 . aasta otsus (Augstākās tiesas Senātsi (Läti Vabariik) eelotsusetaotlus) — Stils Met SIA versus Valsts ieņēmumu dienests (Ühine tollitariifistik — Tariifne klassifitseerimine — Kombineeritud nomenklatuur — Grupp 73 — Terastraat ja terastross — Rubriik 7312 — TARIC-kood — Tariifse klassifitseerimise viga — Kauba vabasse ringlusse lubamine — Määrus (EÜ) nr 384/96 — Dumpinguvastased tollimaksud — Trahv, mille summa on võrdne dumpinguvastase tollimaksuga)

4.12.2010   
            
            
               ET
            
            
               Euroopa Liidu Teataja
            
            
               C 328/8
            
         Euroopa Kohtu (viies koda) 7. oktoobri 2010. aasta otsus (Augstākās tiesas Senātsi (Läti Vabariik) eelotsusetaotlus) — Stils Met SIA versus Valsts ieņēmumu dienests
   (Kohtuasi C-382/09) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Grupp 73 - Terastraat ja terastross - Rubriik 7312 - TARIC-kood - Tariifse klassifitseerimise viga - Kauba vabasse ringlusse lubamine - Määrus (EÜ) nr 384/96 - Dumpinguvastased tollimaksud - Trahv, mille summa on võrdne dumpinguvastase tollimaksuga)
   2010/C 328/12
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Hageja: Stils Met SIA
   
      Kostja: Valsts ieņēmumu dienests
   
      Ese
   
   Eelotsusetaotlus — Augstakas tiesas Senats — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382), muudetud komisjoni 11. septembri 2003. aasta määrusega (EÜ) nr 1789/2003 (ELT L 281, lk 1; ELT eriväljaanne 02/14, lk 3) ja komisjoni 7. septembri 2004. aasta määrusega (EÜ) nr 1810/2004 (ELT L 327, lk 1) I lisa grupi 73 tõlgendamine — Nõukogu 22. detsembri 1995. aasta määruse (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45), artikli 14 lõike 1 tõlgendamine — Katmata või üksnes tsingiga kaetud või pinnatud teraskaablid, sõltumata nende keemilisest koostisest, eeskätt legeerteras, mis ei pärine Moldovast ega Marokost — 2004. ja 2005. aastal kombineeritud nomenklatuuri alamrubriikidesse 7312108219, 7312108419 ja 7312108619 klassifitseerimine — Siseriiklikud õigusnormid, milles ette nähtud karistus on sama suur kui dumpinguvastane tollimaks
   
      Resolutsioon
   
   
               1.
            
            
               Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta artiklis 2 kehtestatud Euroopa ühenduste integreeritud tariifi aastatel 2004. ja 2005. kehtinud versioonis tuleb tõlgendada nii, et muust kui roostevabast terasest trossid, mis on katmata või üksnes tsingiga pinnatud või kaetud, mille ristlõike maksimaalmõõde on suurem kui 3 mm, kuid väiksem kui 48 mm ning mille päritoluriik ei ole Moldaavia Vabariik või Maroko, kuuluvad vastavalt ristlõike mõõtmele TARIC-koodi 7312108219, 7312108419 või 7312108619 alla.
            
         
               2.
            
            
               Nõukogu 22. detsembri 1995. aasta määrust (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) artikli 14 lõiget 1 tuleb tõlgendada nii, et sellega ei ole vastuolus liikmesriigi õigusnormid, mille kohaselt tuleb liidu tolliterritooriumile imporditud kauba vale klassifitseerimise korral tasuda trahv, mis on sama suur kui selle kauba õige tariifse klassifikatsiooni puhul kohaldatav dumpinguvastane tollimaks, juhul kui trahvimäär on kindlaks määratud samadel tingimustel, kui on kindlaks määratud siseriiklikus õiguses sarnase laadi ja raskusega rikkumiste puhul ja need tingimused tagavad karistuse tõhususe, proportsionaalsuse ja hoiatava mõju, mida peab hindama eelotsusetaotluse esitanud kohus.
            
         
      (1)  ELT C 297, 5.12.2009.